Marchnad Caerdydd

Marchnad Fictoraidd dan do yw Marchnad Caerdydd neu Marchnad Ganolog Caerdydd, yn Ardal y Castell yng nghanol Caerdydd, prifddinas Cymru.

Cefndir
bawd|chwith|Tu Fewn Marchnad Caerdydd o'r llawr cyntaf

Mae'r farchnad ar safle gwreiddiol carchar Caerdydd ac roedd y grocbren wedi ei leoli wrth fynediad Heol Eglwys Fair lle grogwyd Dic Penderyn ar 13 Awst 1831.

Fe ddyluniwyd y farchnad gan Arolygwr y Fwrdeistref, William Harpur, a fe'i hagorwyd yn Mai 1891. Roedd marchnad ffarmwr wedi bodoli ar y safle ers yr 18g.

Mae dau lawr o siopau yn y farchnad, llawr gwaelod a lefel balconi sy'n amgylchynu'r waliau mewnol. Mae mynediadau i'r farchnad ar Heol Eglwys Fair, Heol y Drindod a lôn oddi ar Heol yr Eglwys.

Mae cloc mawr H. Samuel wedi hongian uwchben mynediad Heol Fawr ers 1910. Mae'r cloc presennol yn dyddio o 1963 (gan Smith of Derby) a fe'i hadferwyd ar gost o £25,000 yn 2011.http://www.geograph.org.uk/photo/3368

Ers 1975 mae'r adeilad wedi ei rhestru ac yn Radd II* ar hyn o bryd.Cardiff Central Market, Castle, BritishListedBuildings.co.uk. Adalwyd 18 Mawrth 2013.

Stondinwyr
Mae masnachwyr yn y farchnad yn cynnig amrywiaeth o gynnyrch ffres, bwyd wedi ei goginio, danteithion amrywiol a rhai nwyddau parhaol.

Masnachwr nodedig iawn yw Ashton y gwerthwr pysgod, sy'n honni eu bod wedi masnachu yn y farchnad ers 1866, sydd wedi eu lleoli wrth fynediad Heol y Drindod ac yn gwerthu amrywiaeth eang o fwyd môr ffres. Fe roedden nhw yn y newyddion yn 2012 pan wnaethon nhw werthu cig o lwynog môr (thresher shark) 20 troedfedd a 550 pwys.

Masnachwr arall ers tro yw'r Market Deli, busnes bach teuluol sy'n masnachu ers dros 100 mlynedd, ar yr un stondin ers 1928.

Gweler hefyd
Rhestr o arcedau siopa yng Nghaerdydd

Cyfeiriadau

Dolenni allanol

Marchnad Caerdydd (gwefan swyddogol) 
Marchnad Caeedydd (gwefan Cyngor Caerdydd) 

Categori:Marchnadoedd Cymru
Categori:Adeiladau rhestredig Gradd II* Caerdydd
Categori:Pensaernïaeth Fictoraidd yng Nghymru